proxectonos/corpus_dominio_legal_administrativo_tmp huggingface dataset:
09/04/2018 | Administración LocalMunicipal
Ribeira
Aprobación inicial modificación Ordenanzas fiscales A1, A2, A4

O Pleno da Corporación, na Sesión de data 26 de marzo de 2018, adoptou os seguintes acordos: Primeiro.- Aprobar a modificación das seguintes ordenanzas: 1. ORDENANZA FISCAL A.1, reguladora do Imposto sobre Bens Inmobles.2. ORDENANZA fiscal A.2, reguladora do Imposto sobre Actividades Económicas.3. ORDENANZA FISCAL A.4, reguladora do Imposto sobre Construcións, Instalacións e Obras. Segundo.- Aprobar os textos refundidos das ordenanzas modificadas. Segundo o previsto nos artigos 49 da Lei 7/1985, e 17 do RD 2/2004, este acordo inicial sométese a exposición pública por un prazo de trinta días hábiles a efectos de reclamacións e suxestións perante o Pleno, a contar dende a data de publicación do presente acordo no Boletín Oficial da Provincia. Riveira, a 02 de abril de 2018. O ALCALDE Asdo.- Manuel Ruiz Rivas
09/04/2018 | Administración LocalMunicipal
Boimorto
Aprobación padróns fiscais S. A. F. marzo 2018

Por Decreto de Alcaldía n.º 117/2018 de data 02/04/2018, acordou aprobar os padróns fiscais do mes de marzo de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.849,71 € e 626,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 3 de abril de 2018 A alcaldesa Asdo.- María Jesús Novo Gómez
09/04/2018 | Administración LocalMunicipal
Boimorto
Aprobación padrón fiscal servizo Punto de atención á infancia mes de marzo de 2018

Por Decreto de Alcaldía n.º 114/2018 de data 02/04/2018, acordou aprobar o padrón fiscal do mes de marzo de 2018 correspondente ao prezo público pola prestación do servizo do punto de atención á infancia por importe de 2.755,00 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 3 de abril de 2018 A alcaldesa Asdo.- María Jesús Novo Gómez
09/04/2018 | Administración LocalMunicipal
Irixoa
Composición Mesa de Contratación permanente

En aplicación do disposto na disposición adicional 2ª da Lei 9/2017, do 8 de novembro, de contratos do sector público, por acordo plenario do 28-3-2018 estableceuse a Mesa de Contratación permanente do Concello de Irixoa, coa seguinte composición: -Presidente: o alcalde ou concelleiro en quen delegue. -Vogais: Ramiro Cal López, persoal laboral fixo. Alejandro Alonso Figueroa, secretario-interventor-tesourerio. -Secretario: Fernando José Espada Orgeira, xefe de negociado (con voz e voto). Irixoa, 2 de abril de 2018 O ALCALDE Antonio Deibe Sanmartín
09/04/2018 | Administración LocalMunicipal
Vilarmaior
Aprobación padrón fiscal SAF libre concorrencia marzo 2018

Mediante Decreto da Alcaldía de data do 04 de abril de 2018 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de marzo de 2018, por importe de 1.270,50 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 04 de abril de 2018. O ALCALDE, Carlos Vázquez Quintián
26/04/2018 | Administración LocalMunicipal
Miño
Decreto de delegación de funcións da Alcaldía

Por mor das vacacións do alcalde cómpre, de cara ao interese público, a substitución da miña persoa en todas as funcións propias do cargo público que posúo no Concello de Miño. Por iso de conformidade co disposto no artigo 23.3 da Lei 7/1985, do 2 de abril, reguladora das bases de réxime local e consonte o disposto no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), corresponde aos tenentes de alcalde, en canto tales, substituír o alcalde e por orde do seu nomeamento, na totalidade das súas funcións nos casos de ausencia que imposibilite a este para o exercicio das súas atribucións, sempre que conste expresa delegación nos termos do artigo 44.1 e 44.2 do ROF. Logo de ver o exposto, esta Alcaldía en uso das súas atribucións, resolve: Primeiro. –Delegar no primeiro tenente de alcalde do Concello de Miño, don Isidro Rafael Stelea Sudol, o exercicio de todas as funcións propias da Alcaldía nos termos do artigo 23.3 da Lei 7/1985, do 2 de abril, reguladora das bases do réxime local do 17 de abril do 2018 ata o 22 de abril do 2018. Segundo. –O órgano delegado ha de informar a esta Alcaldía, a posteriori, e, en todo caso, cando se o requira para iso, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no artigo 115 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Terceiro. –A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados dende o seguinte a aquel no que se lle notifique este resolución. Cuarto. –A presente resolución será publicada no Boletín Oficial da Provincia da Coruña, e darase conta do seu contido ao Pleno da Corporación na primeira sesión que esta celebre. Quinto. –No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases de réxime local, e do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en canto ás regras que para a delegación se establecen nas ditas normas. Miño, 17 de abril de 2018. O alcalde Ricardo A. M. Sánchez Oroza
26/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Narón (expediente IN407A 2015/81-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 19 de xuño de 2018, a partir das 11:30 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello de Narón, ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Curro de Arriba, no concello de Narón, (expediente IN407A 2015/81-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de abril de 2018 Isidoro Martínez Arca Xefe Territorial da Coruña
26/04/2018 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación matrícula primeiro trimestre 2018 quioscos e mercados

Por Delegación da Xunta de Goberno Local, a Concelleira delegada de Facenda e Administración mediante resolución de data 19/04/2018, aprobou as Matrículas Fiscais correspondentes ao PRIMEIRO TRIMESTRE DO EXERCICIO 2018 polos conceptos de Taxas por Ocupación de Terreos de Uso Público con Quioscos e Prestación de Servizos en Mercados Municipais, tendo en conta que o cobro das cotas aprobadas verifícase por trimestres naturais na forma e períodos que se sinalarán nos correspondentes Edictos de Cobranza, en virtude das respectivas Ordenanzas Fiscais Números 29 e 30 Reguladoras das mesmas, aprobadas por este Concello. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión aprobada por este Concello, as matrículas aprobadas quedan exposta ao público durante o PRAZO DUN MES, contado a partir da publicación, tendo en conta que a mesma servirá como notificación de todas as cotas dos sucesivos períodos trimestrais que teñan a mesma contía e baséense nos mesmos elementos esenciais. Durante o devandito prazo, os interesados poderán examinalas e formular alegacións e presentar, no PRAZO DUN MES seguinte á finalización da exposición pública, os seguintes recursos: a) Con carácter previo e potestativo o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos os recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 20 de abril de 2018 O DIRECTOR DA ÁREA DE ECONOMÍA, FACENDA E ADMINISTRACIÓN Eduardo Mera Rico
26/04/2018 | Administración LocalMunicipal
Porto do Son
Aprobación do padrón do prezo público pola prestación do Servizo de Axuda no Fogar. Marzo de 2018

A Alcaldía- Presidencia do Concello de Porto do Son ditou resolución o 16/04/2018, aprobando o padrón do prezo público pola prestación do Servizo de Axuda no Fogar correspondente ao mes de marzo de 2018, por un importe total de 2.795,27 € (dous mil setecentos noventa e cinco euros con vinte e sete céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 23 de abril de 2018. O Alcalde- Presidente, Asdo. José Luis Oujo Pouso.
26/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Dodro (expediente IN407A 2014/35-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 21 de xuño de 2018, a partir das 11:30 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello de Dodro, ao pagamento do prezo xusto e xuros, por expropiación e imposición de servidumes de paso da instalación eléctrica denominada LMTA, CTI, RBTA A Devesa, no concello de Dodro, (expediente IN407A 2014/35-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de abril de 2018 Isidoro Martínez Arca Xefe Territorial da Coruña
26/04/2018 | Administración LocalMunicipal
Touro
Anuncio de exposición pública do padrón das taxas polos servizos de subministración de auga, conservación de contadores, canon da auga,.

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 1º trimestre de 2018, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 30 de xuño de 2018 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 19 de abril de 2018 O alcalde, Asdo.: Ignacio Codesido Barreiro.
26/04/2018 | Administración LocalMunicipal
Monfero
Formalización contrato obras

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o Texto refundido da Lei de contratos do sector público, (aplicable segundo a Disposición transitoria primeira da Lei 9/2017, de 8 de novembro, de Contratos do sector público) faise pública a formalización do seguinte contrato: – Tipo de contrato: Contrato de obras – Denominación: ACONDICIONAMENTO E REHABILITACIÓN CAMPO DE FÚTBOL DO XESTAL. SAN FIZ – Convenio Deputación provincial: núm.088/2017 – Órgano de Contratación: Xunta de Goberno Local – Procedemento de adxudicación: procedemento negociado sen publicidade – Tramitación: urxente – Orzamento de licitación: 133.514,61€ (IVE incluído) – Data de adxudicación: 28-03-2018 – Adxudicatario: Jardinería Arce, S. L. – Importe de adxudicación: 96.798,03. (IVE incluído) – Data de formalización: 16-04-2018 Monfero, 20 abril de 2018 O Alcalde Andrés Feal Varela
26/04/2018 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ao 2º trimestre do ano 2018

Por Decreto de Alcaldía, de día de hoxe aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ao 2º trimestre do ano 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 18 de abril de 2018 ao 18 de xuño de 2018, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 17 de abril de 2018. O alcalde Manuel Ruiz Rivas.
26/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Xefatura Territorial da Coruña
Servizo de Conservación da Natureza
Información pública

Por esta Xefatura Territorial e a instancia de D. Raul Antonio David Domingo Chambi Van Acker, actuando como Presidente da Sociedade de Caza e Pesca de Padrón, con domicilio social a efectos de notificación en Rego da Manga s/n (Campo de Tiro Lapido) Herbón, Padrón, 15915, Instrúese expediente para a AMPLIACIÓN do TECOR C-10.157 “Padrón” en 336,86 has pertencentes ao M. V. M. C. de San Miguel de Barcala e fincas particulares no mesmo lugar, parroquia de San Miguel de Barcala, concello de A Estrada, provincia de Pontevedra, consonte ao artigo 16 da Lei 13/2013, de caza de Galicia (DOGA n.º 4 do 08/01/2014). 0 que se fai público para xeral coñecernento, sinalándose o prazo de vinte días contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos 5ª planta, c/ Vicente Ferrer nº 2- A Coruña, e donde poderán ver as características da AMPLIACIÓN e presentar durante o mesmo prazo as alegacións que puideran estimar convenientes ao respecto, consonte ao artigo 83 da Lei 39/2015, do Procedemento Administrativo Común das AA. PP. A Coruña, 10 de abril de 2018. A xefa territorial. Antonio Victoriano Vallines Gauto Sinatura dixital
26/04/2018 | Administración LocalMancomunidades
Mancomunidade da Comarca de Fisterra
Orzamento

Aprobado inicialmente o Orzamento para o exercicio 2018 mediante acordo adoptado en sesión celebrada o 13 de marzo do 2018, e non téndose presentado reclamacións durante o prazo de exposición ao público, de conformidade co disposto no artigo 169.3 do RD Lexislativo 2/2004, polo que se aproba o Texto Refundido da Lei Reguladora das Facendas Locais, procedese a publicación do mesmo resumido por capítulos: Así mesmo, ao abeiro do o artigo 127 do Real Decreto Lexislativo 781/1986, de 18 de abril, faise público o cadro de persoal para o exercicio 2017, que se reproduce de seguido: Secretario interventor en réxime de acumulación. Corcubión, 23 de abril do 2018 O Presidente Manuel Insua Insua
26/04/2018 | Administración LocalMunicipal
Ponteceso
Intervención - Tesouraría
Exposición padrón auga 1º trimestre 2018

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 1º trimestre de 2018, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Aduana, nº11 (Ponteceso), en horario de 9:00 a 13:30 horas, de luns a venres, para que os interesados poidan examinalo, e, no seo caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3. Da lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas de luns a venres ate ó día 20 de xullo de 2018. Transcurrido o período voluntario de pago establecido, as débedas pendentes esixiranse pola vía de constriximento coa recarga de prema, os xuros de mora e as custos que se produzan. Ponteceso, a 20 de abril do 2018 A SR./ALCALDE. Asdo./ Xose Lois García Carballido
26/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello da Baña (expediente IN407A 2015/262-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 12 de xuño de 2018, a partir das 11:30 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello da Baña, ao pagamento do prezo xusto e xuros, por expropiación e imposición de servidumes de paso da instalación eléctrica denominada Cambio de Sección NEG811, no concello da Baña, (expediente IN407A 2015/262-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de abril de 2018 Isidoro Martínez Arca Xefe Territorial da Coruña
26/04/2018 | Administración LocalMunicipal
Valdoviño
Aprobación inicial orzamento 2018

Aprobado inicialmente polo Pleno da Corporación en sesión ordinaria celebrada o 20 de abril de 2018 o límite de gasto non financieiro computable para o exercicio, o orzamento xeral para o ano, no que se inclúen as bases de execución e anexo de persoal para o exercicio 2018 e aprobación tamén da Plantilla, en cumprimento co disposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público nas dependencias deste Concello por un prazo de quince días hábiles –que empezarán a contarse dende o seguinte ó da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Valdoviño, a 23 de abril de 2018. O alcalde Asdo. Alberto González Fernández
26/04/2018 | Administración LocalMunicipal
Corcubión
Contratación dun técnico de turismo

Por Decreto nº 142/2018 o alcalde-presidente resolveu convocar procedemento público para a contratación temporal dun técnico de turismo, financiado pola Deputación da Coruña, e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias será de 5 día úteis contados a partir da data de publicación deste anuncio no BOP. Corcubión, 17 de abril de 2018. O alcalde-presidente, Manuel Insua Insua
18/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Valdoviño (expediente IN407A 2015/543-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 15 de maio de 2018, a partir das 12:00 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello de Valdoviño, ao pagamento do prezo xusto e xuros, por expropiación e imposición de servidumes de paso da instalación eléctrica denominada Recuamento LMT, CDR-803 derivada a San Martín, no concello de Valdoviño, (expediente IN407A 2015/543-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 12 de abril de 2018 Isidoro Martínez Arca Xefe Territorial da Coruña
18/04/2018 | Administración LocalMunicipal
Cedeira
Anuncio padrón 4.º trimestre auga e sumidoiros

Mediante o acordo da Xunta de Goberno Local de data 26 de MARZO de 2018 foi aprobado o padrón de aboados correspondente ó 4º trimestre del año 2017 polo subministro de auga e sumidoiros por un total xeral de contratos de 4.427 e un importe total de 181.132,85€. O que se publica coa finalidade de que as persoas e entidades interesadas poidan presentar as reclamacións que xuzguen oportunas no plazo de quince días dende a publicación deste anuncio no Boletín Oficial da Provincia. Cedeira, 02 de abril de 2018 O Alcalde, Pablo Diego Moreda Gil
18/04/2018 | Administración LocalMunicipal
Touro
Publicación da composición da mesa de contratación permanente, conforme á Lei 9/2017

O Pleno do Concello de Touro, en sesión celebrada o día 23 de marzo de 2018, aprobou a composición da Mesa de contratación permanente, integrada polos seguintes membros: - Ignacio Codesido Barreiro, Alcalde-Presidente do Concello, ou concelleiro en quen delegue ou quen legalmente o substitúa. - José Antonio Gómez Pedreira, Secretario-Interventor do Concello. - Pilar Isabel Cojanu Cañizal, administrativo do Concello. - Hermela Vicente Ernesto Minguijon Akcha, auxiliar administrativo do Concello. A Mesa actuará en todos aqueles casos nos que sexa requirida polo Órgano de Contratación e obrigatoriamente cando a competencia corresponda ao Pleno do Concello. O que se fai publico para coñecemento xeral e efectos. Touro, 12 de abril de 2018. O Alcalde, Asdo.: Ignacio Codesido Barreiro
18/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Culleredo (expediente IN407A 2004/130-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 10 de maio de 2018, a partir das 12:30 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello de Culleredo, ao pagamento do prezo xusto e xuros, por expropiación e imposición de servidumes de paso da instalación eléctrica denominada Modificado 1, LMTS, CTC, RBT Os Madeiros, no concello de Culleredo, (expediente IN407A 2004/130-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 12 de abril de 2018 Isidoro Martínez Arca Xefe Territorial da Coruña
18/04/2018 | Administración LocalMunicipal
San Sadurniño
Exposición pública de aprobación de padrón fiscal de axuda no fogar do mes de febreiro de 2018

A Xunta de Goberno Local deste Concello, en sesión celebrada o día 2 de abril de 2018, acordou aprobar o padrón cobratorio correspondente á prestación do servizo de axuda no fogar a persoas dependentes do mes de febreiro do presente exercicio 2018, que comprende un total de 43 recibos e ten un importe total de 4.353,96 euros, e á prestación do servizo de axuda no fogar de libre concorrencia do mes de febreiro do presente exercicio 2018, que comprende un total de 9 recibos e ten un importe total de 280,80 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 12 de abril de 2018. O ALCALDE, Secundino García Casal.
18/04/2018 | Administración LocalMunicipal
Porto do Son
Delegación de competencias da Alcaldía na Xunta de Goberno Local

En cumprimento do previsto nos arts.44 e 114 do RD 2568/1986, do 28 de novembro, de organización, funcionamento e réxime xurídico, faise público para xeral coñecemento que a Alcaldía- Presidencia deste concello, por decreto núm.269/2018, do 11 de abril, acordou: “Primeiro.- Delegar na Xunta de Goberno a competencias da Alcaldía para o recoñecemento e liquidación de obrigas polo procedemento de recoñecemento extraxudicial de crédito cando exista dotación de crédito orzamentario. Segundo.- Dar conta desta resolución á Xunta de Goberno Local para os efectos da aceptación das competencias delegadas. Terceiro.- Dispor a publicación desta resolución no BOP da Coruña e no taboleiro de editos do concello e dar conta ao Pleno da Corporación na primeira sesión que celebre.” Porto do Son, 12 de abril de 2018. O Alcalde- Presidente, Asdo.: Jose Luis Oujo Pouso.
18/04/2018 | Administración LocalMunicipal
Tordoia
Corrección de erros no anuncio de aprobación das bases e convocatoria dunha praza de administrativo

Por Resolución de Alcaldía número 47/2018 de data 14-03-2018 aprobáronse as bases e a convocatoria do procedemento de selección de persoal para o Concello de Tordoia para unha praza de administrativo. No Boletín Oficial da Provincia número 55 do mércores 21 de marzo de 2018 publicouse o anuncio de aprobación das ditas bases e a convocatoria. Advertidos uns erros de redacción haberá de entenderse que: 1.–Na base 3.1, onde di: “No caso de non ser presentado no Rexistro do Concello os aspirantes deberán remitir un fax 981690005 ou mediante correo electrónico (correo@tordoia. dicoruna. es) durante o mesmo prazo de presentación das instancias” debe dicir: “No caso de non ser presentado no rexistro do Concello os aspirantes deberán remitir unha copia da solicitude debidamente rexistrada mediante fax ao número 981690005 ou mediante correo electrónico ao seguinte enderezo: correo@tordoia. dicoruna. es durante o mesmo prazo de presentación das instancias”. 2.–No anexo I modelo de solicitude no caso de elixir medio de notificación electrónica deberá consignarse o correo electrónico no que desexan recibir as notificacións. Tordoia, 13 de abril de 2018 A alcaldesa en funcións Ervin Ouafa Laaguili
18/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 13 de abril de 2018 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Abegondo (expediente IN407 2015/545-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada Recuamento LMT, CES-705 entre CT Vilanova e derivada CT Asadiño, no concello de Abegondo (expediente IN407A 2015/545-1), por resolución desta xefatura territorial, do 13 de marzo de 2018, a favor da entidade beneficiaria Unión Fenosa Distribución, SA, con enderezo en avenida de Arteixo, 171 – 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 14 de xuño de 2018 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Abegondo, deducida da que se someteu a información pública no DOG, no BOP e no xornal La Voz de Galicia de datas 28.12.2015, 14.12.2015 e 22.01.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 13 de abril de 2018 Isidoro Martínez Arca Xefe Territorial da Coruña
18/04/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Anuncio polo que se acorda realizar o pago mediante transferencia bancaria de prezos xustos pola expropiación dos bens e dereitos afectados pola obra de clave AC/12/031.01 no concello de Noia

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “Conexión CG 1.5 en Sampaio-Portobravo” (clave AC/12/031.01), no concello de Noia que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 12 de abril de 2018. O xefe do servizo Cristiane Kubala Heredia
18/04/2018 | Administración LocalMunicipal
Mugardos
Anuncio de cobranza do padrón do mes de marzo de 2018 do SAF a través do programa básico e da Lei da dependencia

A resolución da Alcaldía 000434/2018 do 12/04/2018 aprobou os padróns fiscais correspondentes ao mes de marzo do exercicio 2018 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 13 de abril de 2018 A alcaldesa María del Pilar Díaz Otero.
18/04/2018 | Administración LocalMunicipal
Sada
Alcaldía
Nomeamento de alcaldesa accidental

Esta Alcaldía ditou, o 12 de abril de 2018, resolución pola que, con motivo da ausencia do alcalde do Municipio, delega as funcións da Alcaldía na primeira Tenente de Alcalde, Dª Raquel Bolaño Fariñas, dende o 16 ao 20 de abril de 2018, ambos os dous incluídos, nos termos previstos no art.47 do Regulamento aprobado polo Real Decreto 2568/1986, de 28 de novembro. O que se publica segundo o disposto no art.44.2 do dito texto legal. Sada, 13 de abril de 2018 O alcalde, Asdo.: Óscar Benito Portela Fernández
18/04/2018 | Administración LocalMunicipal
Rianxo
Secretaría
Aprobación rectificación erros na oferta de emprego público correspondente ao ano 2017

Por Resolución de Alcaldía nº /2018 de data 12 de abril de 2018 adoptouse o seguinte acordo: aprobar a rectificación de erros na resolución de Alcaldía de 29/12/2017 nº 1196/2017, publicada no BOP nº 3 de data 04/01/2018, pola que se aproba a Oferta de Emprego Público do ano 2017 na denominación do posto de arquitecto superior, onde pon arquitecto superior, debe poñer arquitecto, quedando redactada da seguinte forma tal e como se recolle na R. A. nº /2018 de data 12/04/2018: O que se fai público para o xeral coñecemento Rianxo a 12 de abril de 2018. O alcalde, Adolfo Muíños Sánchez